6.Šią paraišką Belgija pateikė laikydamasi EGF reglamento 4 straipsnio 1 dalies a punkte nustatytų intervencijos kriterijų, pagal kuriuos per ataskaitinį keturių mėnesių laikotarpį įmonėje valstybėje narėje turi būti atleista ne mažiau kaip 500 darbuotojų, įskaitant iš tiekimo ir tolesnės gamybos grandies įmonių atleistus darbuotojus..

4.Belgija paraišką „EGF/2017/010 BE/Caterpillar“ pateikė 2017 m. gruodžio 18 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. 2017 m. gruodžio 24 d. Komisija patvirtino gavusi paraišką ir tą pačią dieną Belgijos paprašė pateikti papildomos informacijos. Papildoma informacija pateikta per šešias savaites nuo prašymo. 12 savaičių terminas, iki kurio, gavusi tinkamai užpildytą paraišką, Komisija turėtų baigti paraiškos atitikties finansinės paramos suteikimo sąlygoms vertinimą, baigsis 2018 m. balandžio 29 d.

11.Siekdama nustatyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Belgija teigia, kad pagrindinė darbuotojų skaičiaus sumažėjimo priežastis – pasaulinė konkurencija statybos ir kasybos mašinų gamybos sektoriuje ir dėl to prarasta „Caterpillar“ mašinų rinkos dalis.

22.Šarlerua darbo ieškantys asmenys daugiausia yra žemos kvalifikacijos (50,6 proc. neturi vidurinio išsilavinimo), o 40 proc. yra ilgalaikiai bedarbiai (daugiau nei 24 mėnesių). Šarlerua užimtumo lygis tėra 52,2 proc., beveik penkiais procentiniais punktais mažesnis nei Valonijos regiono vidurkis (57,1 proc.) (šaltinis: FOREM).

Tiksliniai paramos gavėjai ir siūlomi veiksmai

Tiksliniai paramos gavėjai

23.Numatyta, kad priemonėmis pasinaudos visi 2 287 atleisti darbuotojai. Šių darbuotojų pasiskirstymas pagal lytį, pilietybę ir amžiaus grupę:

Kategorija Tikslinių paramos gavėjų skaičius Lytis: Vyrai: 2 115 (92,47 %) Moterys: 172 (7,53 %) Pilietybė: ES piliečiai: 2 233 (97,64 %) ne ES piliečiai: 54 (2,36 %) Amžiaus grupė: 15–24 metai: 2 (0,09 %) 25–29 metai: 70 (3,06 %) 30–54 metai: 1 952 (85,34 %) 55–64 metai: 263 (11,51 %) vyresni nei 64 metų: 0 (0,00 %)

24.Be to, Belgija suteiks prie individualių poreikių pritaikytas EGF bendrai finansuojamas paslaugas ne daugiau kaip 300 nesimokančių ir nedirbančių jaunuolių (NEET jaunuolių), kurie paraiškos pateikimo dieną buvo jaunesni kaip 30 metų, atsižvelgiant į tai, kad 8 dalyje nurodyti 1 364 darbuotojai buvo atleisti NUTS 2 lygmens Heno regione (BE32), kuris atitinka reikalavimus pagal Jaunimo užimtumo iniciatyvą.

25.EGF reglamento 6 straipsnio 2 dalyje nustatyta, kad valstybės narės gali iki 2017 m. gruodžio 31 d. teikti prie individualių poreikių pritaikytas EGF bendrai finansuojamas paslaugas taip pat NEET jaunuoliams. Pasiūlyme dėl Europos Parlamento ir Tarybos reglamento dėl Sąjungos bendrajam biudžetui taikomų finansinių taisyklių (toliau – „Omnibus“ reglamentas) įtrauktas EGF reglamento 6 straipsnio 2 dalies pakeitimas, siekiant pratęsti nukrypti leidžiančios nuostatos dėl NEET jaunuolių galiojimą. Remiantis 2018 m. sausio 17 d. Eurostato paskelbtais duomenimis, 15–24 metų amžiaus asmenų nedarbo lygis Heno regione yra 33,3 proc. Todėl šis regionas tebelaikomas atitinkančiu reikalavimus pagal EGF reglamento 6 straipsnio 2 dalį. Šis pakeitimas būtų taikomas atgaline data nuo 2018 m. sausio 1 d. Todėl šis sprendimas, kuris apima paramą NEET jaunuoliams, gali būti priimtas tik tuomet, kai bus priimtas ir įsigalios „Omnibus“ reglamentas.

26.Todėl numatytas bendras tikslinių paramos gavėjų, pasinaudosiančių priemonėmis, įskaitant NEET jaunuolius, skaičius yra 2 587.

Siūlomų veiksmų tinkamumas

27.Prie individualių poreikių pritaikytos paslaugos, kurios bus teikiamos atleistiems darbuotojams ir NEET jaunuoliams, – tai toliau nurodyti veiksmai.

–Individuali pagalba ieškant darbo, bylos tvarkymas ir bendro informavimo paslaugos. Šios priemonės apima prie individualių poreikių pritaikytą pagalbą ieškant darbo, pavyzdžiui, konsultavimo ir profesinio orientavimo paslaugas, taip pat viešąsias informavimo paslaugas darbuotojams ir NEET jaunuoliams.

–Mokymas ir perkvalifikavimas. Tai apima profesinį ir tęstinį mokymą, skirtą darbuotojams ir NEET jaunuoliams. Kursai parengti taip, kad mokymo pasiūla atitiktų Šarlerua plėtros prioritetus, nustatytus CATCH plane.

–Verslumo skatinimas. Pagal šią priemonę dalyviai galės dalyvauti verslininkų rėmimo sistemoje, kurioje numatoma glaudžiai bendradarbiauti su regionų valdžios institucijomis, remiančiomis savarankiškai dirbančius asmenis.

–Parama verslui steigti. Šia priemone bus skiriamos veiklos pradžios dotacijos, kuriomis siekiama paskatinti dirbti savarankiškai, sukurti verslą ir pradėti bei įtvirtinti visą darbo laiką arba pusę darbo laiko atitinkantį verslą.

–Išmokos. Jos apima: 1) mokymo išmokas, skirtas padengti darbo ieškančio asmens ar NEET jaunuolio per mokymus patirtas išlaidas; 2) judumo išmokas, skirtas paremti asmenis, kuriems važinėjimo į gautą darbą atstumas yra ilgesnis; 3) grįžimo į švietimo sistemą išmokas, skirtas skatinti grįžimą į švietimo sistemą ir kurios bus mokamos ne ilgiau nei 12 mėnesių ir priklausys nuo to, ar kandidatai pateiks įrodymus, kad jie yra įsiregistravę į aukštojo mokslo kursą; 4) darbo paieškos išmokos, skirtos padėti darbo ieškantiems asmenims ir NEET jaunuoliams apmokėti išlaidas, patirtas dalyvaujant su darbo paieška susijusioje veikloje; 5) verslumo išmokos, skirtos padengti išlaidas, darbo ieškančio asmens patirtas dalyvaujant su darbo paieška susijusioje veikloje, ir jos priklausys nuo to, ar kandidatai pateiks individualų ar kolektyvinį savarankiškos veiklos projektą.

28.NEET jaunuoliams teiktinas prie individualių poreikių pritaikytas paslaugas sudaro tie patys veiksmai kaip ir atleistiems darbuotojams.

29.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

30.Belgija pateikė reikiamą informaciją apie atitinkamai įmonei privalomus veiksmus, kaip nustatyta nacionalinėje teisėje arba kolektyvinėse sutartyse. Ji patvirtino, kad tokie veiksmai negali būti pakeisti EGF finansine parama.

Biudžeto sąmata

31.Bendros numatytos išlaidos yra 7 702 694 EUR, iš kurių prie individualių poreikių pritaikytų paslaugų išlaidoms skiriama 7 575 294 EUR, o parengiamosios, valdymo, informavimo ir viešinimo, kontrolės ir ataskaitų teikimo veiklos išlaidoms – 127 400 EUR.